Diari Oficial de la Generalitat Valenciana


Sumari del DOGV 2151, del 24-11-1993 (1993/829840)

ORDRE de 8 de novembre de i993 de la Conselleria d'Economia i Hisenda, per la qual es regula el procediment de subscripció pública de Deute de la Generalitat Valenciana en tram detallista.
--------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1993/11/08/(1)/dof/vci/html**

### Dades del document

Número de DOGV
:   2151

Data del DOGV
:   24-11-1993

Secció del DOGV
:   DISPOSICIONS GENERALS

Número del document
:   1993/829840


Data del document
:   08-11-1993

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 8 de novembre de 1993 de la Conselleria d'Economia i Hisenda, per la qual es regula el procediment de subscripció pública de Deute de la Generalitat Valenciana en tram detallista.  
L'experiència adquirida en el funcionament del mercat de Deute de la Generalitat Valenciana, mostra la necessitat de millorar els mecanismes que asseguren una millor col·locació i transparència del Deute; per a la qual cosa ha calgut regular el tram de subscripció de Deute de la Generalitat i evitar així discrepàncies exagerades entre les rendibilitats satisfetes per la Generalitat Valenciana i les rebudes pels inversors particulars.  
En aquest sentit, pot constituir un útil estímul l'obertura d'un canal directe per a la inversió en Deute de la Generalitat Valenciana per aquells inversors la preferència dels quals siga la senzilla operació de subscriure el Deute. Aquesta possibilitat, a més de no modificar els actuals mecanismes de distribució en la fase majorista del Deute de la Generalitat Valenciana, contribuirà a estimular-ne l'eficiència. Idealment, aquest canal estaria representat per la possibilitat de subscriure i mantenir directament Deute de la Generalitat Valenciana en el mateix Institut Valencià de Finances, però la impossibilitat d'això aconsella que siga una entitat financera, amb xarxa suficient en l'àmbit de la Comunitat Valenciana, la que preste part del servei com a complement de les facilitats de subscripció del Deute de la Generalitat Valenciana.  
Aquest servei que l'Institut Valencià de Finances prestarà, de col·locació del Deute de la Generalitat Valenciana en un tram detallista, troba el seu canal en els convenis-d'emissió de pagarés de la Generalitat Valenciana i de col·laboració entre la Generalitat Valenciana i les entitats financeres referent a les emissions de Deute.  
Per tot això, i ajustant-se sempre als convenis enumerats en el paràgraf anterior, en els quals es regulen les emissions del Deute de la Generalitat Valenciana en el seu tram majorista, i d'acord amb el que estableix l'article 4.2 de l'Ordre de 30 d'abril de 1993 de la Conselleria d'Economia i Hisenda,  
ORDENE:  
Article primer Establiment d'un tram detallista  
a) Per a permetre l'eficaç col·locació del Deute de la Generalitat Valenciana i contribuir a una major transparència i perfeccionament dels seus mercats, s'estableix que de l'import total adjudicat en cada subhasta o emissió de Deute de la Generalitat Valenciana, hi haurà un tram destinat a la subscripció del públic detallista,  
b) El percentatge destinat a la subscripció pública serà d'un màxim del 10% del Deute adjudicat en cada subhasta.  
Article segon. Realització de les subhastes  
a) El Deute de la Generalitat Valenciana se subhastarà amb la periodicitat preestablerta en els convenis d'emissió de Deute ja existents i el període mínim serà: setmanalment per als Pagarés, i mensualment per a les obligacions i els bons de la Generalitat Valenciana. L'Institut Valencià de Finances podrà modificar la periodicitat exposada i podrà emetre noves modalitats de Deute a diferents terminis de les avui existents o en funció de les condicions dels mercats.  
b) Les subhastes es convocaran mitjançant resolució de l'Institut Valencià de Finances, en les quals es determinarà la data i l'hora límit de presentació de peticions en les oficines de l'Institut Valencià de Finances, i també la data i l'hora límit de pagament del tram detallista del Deute de la Generalitat Valenciana.  
Article tercer Presentació i contingut de les ofertes  
a) L'Institut Valencià de Finances, una vegada resoltes les subhastes de pagarés, d'obligacions i de bons de la Generalitat Valenciana, tal com estableixen els respectius convenis d'emissió de Deute, i immediatament després de fer-ne públics els resultats, obrirà un termini de subscripció pública d'un percentatge del Deute adjudicat, durant el qual qualsevol persona física o jurídica podrà formular una o més peticions de subscripció per un import nominal mínim de 100.000 pessetes en el cas d'obligacions o bons, i 500.000 pessetes en el cas de pagarés, i fins a un límit màxim per subscripció individual que en cap cas podrà excedir de 92.735.068 de pessetes nominal.  
b) Les peticions de Deute de la Generalitat Valenciana es presentaran a les oficines obertes per l'Institut Valencià de Finances, i l'imprés corresponent es facilitarà dins de la data i l'hora assenyalades en la resolució per la qual es convocà la subhasta. No s'hi admetran peticions presentades posteriorment. En l'imprés de sol·licitud de subscripció s'indicarà, a més de les dades identificatives del Deute i de la subhasta de què es tracte, les dades següents:  
- El nom, els cognoms o la raó social del subscriptor, el número del document nacional d'identitat i la targeta d'identificació fiscal i el domicili complet.  
- El valor nominal que es sol·licita i el número de pagarés, obligacions o bons, si s'escau.  
- En les sol·licituds s'indicarà l'entitat financera per mitjà de la qual es vol que es faça efectiu el pagament d'interessos i amortització del Deute de la Generalitat Valenciana, que haurà de ser entitat adherida al sistema de liquidació i compensació dels valors de la Generalitat Valenciana de què es tracten.  
c) Per a poder efectuar l'ingrés, una entitat financera actuarà com a col·laboradora de l'Institut Valencià de Finances en la, subscripció de Deute de la Generalitat Valenciana, i en alguna de les seues agències o oficines el subscriptor de Deute presentarà, junt amb el desemborsament, una còpia de l'imprés emplenada com cal per l'Institut Valencià de Finances. Aquestes peticions es consideraran compromisos en ferm d'adquisició del Deute de la Generalitat Valenciana i el no desemborsament íntegre en el moment de presentació de l'imprés en l'entitat financera, donaria lloc a l'exigència de la corresponent responsabilitat i a la pèrdua dels imports adjudicats.  
d) L'ingrés s'haurà de realitzar en metàl·lic a nom de la Conselleria d'Economia i Hisenda "Servei del Deute" o Mitjançant xec contra compte corrent en entitat financera de la plaça, la compensació de la qual es realitze per mitjà de la cambra de compensació provincial en què ho faça aquella sucursal. L'ingrés mitjançant xec, es farà amb l'antelació suficient, perquè siga possible constatar el bon fi del xec abans del termini de presentació d'ofertes, i sols quan es produesca aquella circumstància, l'oferta es donarà per vàlidament presentada. No obstant això, es podrà efectuar l'ingrés durant tot el període de desemborsament sempre que es realitze mitjançant xec conformat per l'entitat financera corresponent.  
Article quart. Publicitat dels resultats de la subhasta, termini de presentació de subscripció i pagament.  
a) El resultat de les subhastes serà publicat per l'Institut Valencià de Finances en el dia que s'haja fixat en la resolució que es convocà i que serà l'endemà de la data d'adjudicació de les subhastes de Deute de la Generalitat Valenciana i es realitzarà a través dels mitjans de comunicació que oportunament es determinen. La publicació dels resultats de la subhasta inclourà l'import nominal total adjudicat i l'import nominal destinat al tram detallista, el preu a pagar per cada producte de la Generalitat Valenciana, el tipus d'interés i el rendiment intern corresponent als preus mitjans ponderats acceptats en les subhastes d'obligacions i bons, de la Generalitat Valenciana.  
b) Els Pagarés se subscriuran al preu resultant d'aplicar el tipus d'interés mínim d'adjudicació en cada subhasta i les obligacions i bons al tipus d'interés mitjà ponderat resultant en cada subhasta.  
c) El període de subscripció i desemborsament s'iniciarà el mateix dia de la publicació del resultat de la subhasta, és a dir, l'endemà de la data d'adjudicació de la subhasta i serà per un termini de fins a 3 dies hàbils per a la subscripció, ampliant-se a 5 dies (inclòs el dissabte) per a efectuar l'ingrés o desemborsament, de forma que en la data de l'emissió o posada en circulació dels valors es trobe totalment subscrita i desemborsada la part del tram detallista.  
d) No es considerarà que ha estat subscrita i acceptada la petició de Deute de la Generalitat Valenciana fins que no haja estat desemborsada.  
e) Per a les peticions de subscripció de Deute s'habilitaran oficines de l'Institut Valencià de Finances en cada capital de província de la Comunitat Valenciana.  
f) Les peticions de subscripció seran acceptades per ordre de sol·licitud en l'Institut Valencià de Finances, fins que s'haja assolit l'import màxim establert per al tram detallista, i seran rebutjades totes aquelles sol·licituds posteriors que ultrapassen l'import màxim ressenyat per aquest tram. En qualsevol cas, sempre s'adjudicaran imports nominals múltiples dels indicats en l'apartat 3.a.  
g) El pagament del Deute subscrit es realitzarà pels procediments assenyalats en l'apartat 3.d, abans de de la data i l'hora fixats en la convocatòria de la subhasta. No obstant això, i amb caràcter general, serà de fins a 5 dies hàbils posteriors a la data d'adjudicació de la subhasta, sempre que l'entitat financera que actue com agent en la subscripció del Deute romanga oberta el dissabte; en els períodes en què això no passe, serà de fins a 4 dies hàbils.  
h) En el moment de la sol·licitud de subscripció, l'Institut Valencià de Finances lliurarà als subscriptors una còpia per duplicat de l'imprés de sol·licitud de Deute, els quals hauran de presentar-ne una còpia a l'entitat financera per poder efectuar l'ingrés corresponent a l'import acceptat del Deute, el subscriptor se'n quedarà l'altra còpia, com a rebut acreditatiu de la petició realitzada de Deute de la Generalitat Valenciana.  
El subscriptor en rebrà una còpia com a rebut acreditatiu de l'ingrés efectuat, que sols tindrà el caràcter de definitiu, i, per tant, s'entendrà subscrit i desemborsat el Deute quan, si s'escau, l'Institut València de Finances haja realitzat la comprovació corresponent, que es durà a terme abans de la data de posada en circulació dels valors de la Generalitat Valenciana.'  
L'ingrés que s'ha de realitzar haurà de coincidir amb la quantitat que aparega assenyalada per l'Institut Valencià de Finances en l'imprés de sol·licitud de subscripció.  
i) L'Institut Valencià de Finances facilitarà als subscriptors en cada subhasta un fullet explicatiu amb les condicions de l'emissió de què es tracte (pagarés, bons o obligacions).  
València, 8 de novembre de 1993  
El Conseller d'Economia i Hisenda  
AURELIO MARTINEZ ESTEVEZ


Còpia Permalink ELI